Diari Oficial de la Generalitat Valenciana


Sumari del DOGV 8910, del 22-09-2020 (2020/7497)

Extracte de la Resolució de 31 de juliol de 2020, del rector, per la qual es convoca la tercera edició dels premis Emprenedoria en el Sector Tèxtil 2020.
---------------------------------------------------------------------------------------------------------------------------------------------------------

### Dades del document

Número de DOGV
:   8910

Data del DOGV
:   22-09-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/7497


Data del document
:   31-07-2020

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 31 de juliol de 2020, del rector, per la qual es convoca la tercera edició dels premis Emprenedoria en el Sector Tèxtil 2020. [2020/7497]  
 BDNS (identif.): 523925.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de Dades Nacional de Subvencions.  
  
Primer. Beneficiaris  
Podran participar en la present convocatòria emprenedors majors de díhuit anys amb potencial d'innovació i que tinguen un projecte d'emprenedoria o una idea de negoci innovadora relacionat amb el sector tèxtil, que estiga en fase de desenvolupament.   
No s'admetran iniciatives emprenedores amb idees de negoci que estiguen constituïdes com a empresa (incloent-hi activitats donades d'alta com a autònomes) amb data anterior al termini màxim d'entrega de candidatures del present concurs.   
S'hi podrà participar de forma individual o col·lectiva.   
La presentació de la inscripció per a la participació suposa l'acceptació de les bases de la convocatòria.  
  
Segon. Objecte  
El present concurs té com a objecte premiar les millors idees de negoci tèxtils i innovadores, per a fomentar i impulsar l'esperit emprenedor i la innovació del sector tèxtil, i donar-hi suport, i fer emergir noves idees de negoci que ajuden a renovar els mercats i contribuir al desenvolupament socioeconòmic de la Comunitat Valenciana. Els premis d'aquest concurs són compatibles amb altres subvencions, ajudes, ingressos o recursos, per a la mateixa finalitat, de qualsevol administració o ens públic o privat, nacional, de la Unió Europea o d'organismes internacionals.  
  
Tercer. Bases reguladores  
Accessibles en https://catedraaitex.webs.upv.es/.  
  
Quart. Quantia  
La dotació del premi serà la següent: premi de 3.000 euros; bonificació, per part d'AITEX, del 100 % en el curs en línia de tecnologia tèxtil impartit per AITEX (valorat en 420 euros), i alta i accés a la plataforma www.addyng.com durant el primer any. Açò li permetrà conéixer i relacionar-se amb altres empresaris tèxtils i tindre un suport en la promoció i presència en mitjans de comunicació.  
  
  
Cinqué. Termini de presentació de sol·licituds  
El termini de presentació de sol·licituds comença a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana i finalitza el 30 d'octubre de 2020.  
  
València, 31 de juliol de 2020. El rector: José Francisco Mora Mas.